Le ha ditaba di le ka tsela eo, Abrahama le ba lelapa la hae ba ile ba nna ba kopana le mathata. Ho ile ha eba le tlala ya boja dikata Kanana. Kahoo, Abrahama o ile a tlameha ho ya Egepeta. Le ha ho jwalo, o ile a hopola hore ba ka nna ba kopana le mathata moo. Ka lebaka leo, o ile a re ho Sara: “Bona hle! ke tseba hantle hore o mosadi ya nang le ponahalo e ntle. Etlare ha Baegepeta ba o bona ba tla re, ‘Enwa ke mosadi wa hae’. Mme ka sebele ba tla mpolaya, empa wena ba tla o boloka o phela. Ka kopo e re o kgaitsedi ya ka, e le hore dintho di ntsamaele hantle ka lebaka la hao, mme ka sebele moya wa ka o tla phela ka lebaka la hao.” (Genese 12:10-13) Ebe ke hobaneng ha Abrahama a ile a kopa Sara hore a etse seo?